**ДОКУМЕНТАЦИЯ**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

***„Осигуряване на експерти за звено за управление на проект „Доизграждане и реконструкция на водоснабдителната система и канализационни мрежи в обособената територия, обслужвана от „В и К“ ООД, гр. Кърджали, България.“***

**град Кърджали, 2019 г.**

***СЪДЪРЖАНИЕ:***

**РАЗДЕЛ І. ОСНОВНИ ДАННИ ЗА ОБЩЕСТВЕНАТА ПОРЪЧКА**

**РАЗДЕЛ ІІ. УСЛОВИЯ ЗА УЧАСТИЕ**

**РАЗДЕЛ ІІІ. УКАЗАНИЯ ЗА ПОДГОТОВКА НА ОФЕРТАТА**

**РАЗДЕЛ ІV. КРИТЕРИЙ ЗА ВЪЗЛАГАНЕ НА ПОРЪЧКАТА**

**РАЗДЕЛ V. РАЗГЛЕЖДАНЕ НА ОФЕРТИТЕ**

**РАЗДЕЛ VІ. ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ.**

**РАЗДЕЛ VІІ. ГАРАНЦИЯ ЗА ИЗПЪЛНЕНИЕ**

**РАЗДЕЛ VІІІ. ОБРАЗЦИ НА ДОКУМЕНТИ**

**РАЗДЕЛ ІХ. ТЕХНИЧЕСКА СПЕЦИФИКАЦИЯ**

**РАЗДЕЛ Х. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ НА УЧАСТНИЦИТЕ**

**І. ОСНОВНИ ДАННИ ЗА ОБЩЕСТВЕНАТА ПОРЪЧКА**

 **1.** **ВЪЗЛОЖИТЕЛ**

Възложител на настоящата процедура за избор на изпълнител на обществена поръчка, възлагана по реда на Закона за обществените поръчки (ЗОП) е управителят на „В и К“ ООД Кърджали, секторен възложител по чл. 5, ал. 4, т. 1 от ЗОП.

Административен адрес на възложителя: гр. Кърджали, п.к. 6600, бул. „България“ № 88,

Тел.: 0361 65202, факс: 0361 64655

Е-mail: wik\_kardzhali@abv.bg

Интернет адрес: https://vik-kardzhali.com

Профил на купувача: <https://vik-kardzhali.com/profilkupuvachi/catsel>

**2. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА И МОТИВИ ЗА ИЗБОРА НА РЕДА ЗА ВЪЗЛАГАНЕ**

Възложителят обявява настоящата процедура за възлагане на обществена поръчка на основание чл. 133, ал. 1 във връзка с чл. 18, ал. 1, т. 1 от ЗОП (Открита процедура). За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно с предмета на поръчката.

Изборът на изпълнител чрез провеждането на процедура по чл. 18, ал. 1, т. 1 от ЗОП е обусловен от обстоятелството, че същата в най-голяма степен гарантира публичност и прозрачност при разходването на финансовите средства, защитава обществения интерес и едновременно с това се насърчава конкуренцията, като се създават равни условия за участие на всички заинтересовани лица.

При провеждането на процедурата ще бъдат прилагани принципите на Договора за функционирането на Европейския съюз (ДФЕС) и по-специално тези за свободно движение на стоки, свобода на установяване и свобода на предоставяне на услуги и взаимно признаване, както и с произтичащите от тях принципи на:

1. равнопоставеност и недопускане на дискриминация;

2. свободна конкуренция;

3. пропорционалност;

4. публичност и прозрачност.

**3. ПРЕДМЕТ И ЦЕЛ НА ОБЩЕСТВЕНАТА ПОРЪЧКА**

**3.1.** Предмет на настоящата обществена поръчка е **Осигуряване на експерти за звено за управление на проект „Доизграждане и реконструкция на водоснабдителната система и канализационни мрежи в обособената територия, обслужвана от „В и К“ ООД, гр. Кърджали, България.“**

**3.2. Кратко описание на поръчката (описание на дейностите):**

Предмет на поръчката е да се осигури звено за управление на проекта, с което да се гарантира своевременното и качествено изпълнение на дейностите по него и отчитане пред Управляващия орган (УО), съгласно изискванията на Оперативна програма „Околна среда 2014-2020 г.“. Експертите от екипа ще притежават различни компетентности и познания, които в своята съвкупност ще гарантират успешното и качествено изпълнение на проекта в съответствие със заложения бюджет, срокове и индикатори. По тази причина дейностите, изпълнявани от отделните експерти се явяват по своето естество неразривно свързани помежду си, тъй като в своята цялост касаят един проект и не могат да бъдат разединени.

Пълният обхват на дейностите, които трябва да се извършат и отговорностите и задълженията на членовете на звеното за управление на проекта са посочени в Техническата спецификация, неразделна част от настоящата документация.

**3.3. Обособени позиции** – Разделяне на поръчката на обособени позиции не е целесъобразно, предвид факта, че дейностите, включени в обхвата й се отнасят за един проект: „Доизграждане и реконструкция на водоснабдителната система и канализационни мрежи в обособената територия, обслужвана от „В и К“ ООД, гр. Кърджали, България.“, финансиран по Оперативна програма „Околна среда 2014-2020“ и в тази връзка са неразривно свързани помежду си.

По своята същност дейностите са неделими, т.к. като представляват единен процес на консултиране на възложителя по повод изпълнение и отчитане на проекта. В тази връзка отделните дейности от обхвата на поръчката са обективно неделими части от нейния предмет и не могат да бъдат възложени на повече от един изпълнител. Kоординирането на различни изпълнители за обособените позиции би могло сериозно да застраши не само качественото, но и цялостното изпълнение на поръчката. Процесът по осъществяване на конултански услуги изисква наличие на координация между всички членове от звеното за управление на проекта. Неразделянето на обществената поръчка на обособени позиции не води до необосновано ограничаване на участието в нея, като същото няма да доведе до нарушаване на принципите на равнопоставеност и недопускане на дискриминация, свободна конкуренция, пропорционалност, публичност и прозрачност.

**4. ОБЕКТ НА ОБЩЕСТВЕНАТА ПОРЪЧКА**

Обект на настоящата обществена поръчка е „предоставянето на услуга“ по смисъла на чл. 3, ал. 1, т. 3 от ЗОП.

**5. ФИНАНСИРАНЕ**

Финансирането на настоящата обществена поръчка ще се осигури по Административен договор за безвъзмездна финансова помощ № BG16M1OP002-1.016-0010-C01 от 07.10.2019 г., проект „Доизграждане и реконструкция на водоснабдителната система и канализационни мрежи в обособената територия, обслужвана от „В и К“ ООД, гр. Кърджали, България“, финансиран по Оперативна програма „Околна среда 2014 – 2020“, процедура чрез директно предоставяне на безвъзмездна финансова помощ № BG16M1OP002-1.016 „Изграждане на ВиК инфраструктура”.

 **6. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА**

Прогнозната стойност на настоящата обществена поръчка е в размер на 2 227 184,42 лева (два милиона двеста двадесет и седем хиляди сто осемдесет и четири лева и четиридесет и две стотинки) без ДДС.

Посочената стойност се явява и максималният финансов ресурс, с който възложителят разполага за изпълнение на поръчката, т.е. прогнозната стойност представлява максимална (пределна) цена на договора и не следва да бъде надвишавана. В случай че участник предложи цена за изпълнение, която е по-висока от прогнозната стойност, то същият ще бъде отстранен от участие.

 **7. НАЧИН НА ПЛАЩАНЕ**

Начинът на плащане на изпълнението на поръчката е посочен в проекта на договор за изпълнение на обществената поръчка, където е предвидена схема на плащанията.

 **8. МЯСТО И СРОК НА ИЗПЪЛНЕНИЕ НА ОБЩЕСТВЕНАТА ПОРЪЧКА**

 **Място на изпълнение на поръчката:** Мястото на изпълнение е обособената територия, обслужвана от „В и К“ ООД Кърджали. Някои от дейностите може да се извършват в офиса и/или друго място на Изпълнителя и/или трети лица, ако това е целесъобразно или се налага от спецификата на изпълнение на съответния вид дейност.

**Срок за изпълнение на поръчката:** Срокът за изпълнение на услугите е до 31.12.2023 г., като задълженията на изпълнителя са до приемането и одобрението на окончателния доклад за проекта от страна на Управляващия орган на ОПОС 2014-2020г.

**9. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ**

Не се предвижда възможност за представяне на варианти в офертите.

**ІІ.** **УСЛОВИЯ ЗА УЧАСТИЕ**

 Участник в процедурата за възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.

 За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.

 Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно, като отделно в електронния Единен европейски документ за обществени поръчки (еЕЕДОП) на участника се посочва информация относно обхвата на представителната власт на пълномощника.

**В случай, че участник в процедурата е обединение,** **което не е юридическо лице, задължително в акта за създаване на обединението, членовете следва да уговорят солидарна отговорност за изпълнението на договора за обществената поръчка и трябва да бъде посочена следната информация:**

* права и задължения на участниците в обединението;
* разпределение на отговорността между членовете на обединението;
* дейности, които ще изпълнява всеки член на обединението;
* определяне на партньор, който ще представлява обединението (може да бъде направено и в отделен/обособен документ).

Не се допускат промени в състава на обединението след подаването на офертата.

При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен. Ако за доказване критериите за подбор клонът се позовава на ресурсите на търговеца, **клонът представя доказателства**, че при изпълнение на поръчката ще има на разположение този ресурс.

Лице, което участва в обединение или е дало съгласие да бъде подизпълнител на друг участник, не може да представя самостоятелна оферта. В процедура по възлагане на обществена поръчка едно физическо или юридическо лице може да участва само в едно обединение.

Свързани лица по смисъла на **§ 2, т. 45 от Допълнителните разпоредби на ЗОП** не могат да бъдат самостоятелни участници в настоящата процедура.

1. **ТЕХНИЧЕСКИ СПЕЦИФИКАЦИИ**

При изпълнение на обществената поръчка следва стриктно да се спазват изискванията на Техническата спецификация неразделна част от документацията за участие.

По отношение на посочените в документите от настоящия раздел конкретни стандарти, спецификации, технически одобрения или други технически референции, Възложителят ще приеме за отговарящи на изискванията и техните еквиваленти.

Когато се касае за стандарт, спецификация, техническа оценка или техническо одобрение, ако участникът докаже в своята оферта с подходящи средства, включително чрез доказателствата по чл. 52 от ЗОП, че предлаганите решения удовлетворяват по еквивалентен начин изискванията, определени от техническите спецификации, неговата оферта няма да бъде предложена за отстраняване.

Когато се касае за български стандарт, въвеждащ европейски стандарт, европейска техническа оценка, обща техническа спецификация, международен стандарт или стандартизационен документ, установен от европейски орган по стандартизация, ако участникът докаже в своята оферта с подходящи средства, включително чрез доказателствата по чл. 52 от ЗОП, че тези стандартизационни документи се отнасят до определените от възложителя изисквания за работни характеристики и функционални изисквания, неговата оферта няма да бъде предложена за отстраняване.

**2.**  **ОСНОВАНИЯ ЗА ОТСТРАНЯВАНЕ**

**Възложителят отстранява от процедурата за възлагане на обществената поръчка участник, когато преди или по време на провеждането й за него са възникнали следните обстоятелства:**

1. е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс (НК);

2. е осъден с влязла в сила присъда за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган[[1]](#footnote-1);

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

9. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

10. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

11. е опитал да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

*Забележка:*

* 1. Основанията по т. 1, т. 2, т. 7 и т. 11 по-горе се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

 В горните случаи, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1, т. 2, т. 7 и т. 11 се отнасят и за това физическо лице.

 Когато лицата, за които се отнасят основанията по т. 1, т. 2, т. 7 и т. 11 са повече от едно и за тях няма различие по отношение на въпросните обстоятелства, еЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

 Когато е налице необходимост от защита на личните данни или при различие в обстоятелствата, свързани с личното състояние на лицата, за които се отнасят основанията по т. 1, т. 2, т. 7 и т. 11, информацията относно въпросните обстоятелства се попълва в отделен еЕЕДОП, подписан от съответното лице.

* 1. Основанията за отстраняване се прилагат и когато участник в процедурата е обединение от физически и/или юридически лица и за член на обединението е налице някое от тях (чл. 57, ал. 2 от ЗОП).

При подаване на оферта участникът декларира липсата на основанията за отстраняване чрез представяне на електронен Единен европейски документ за обществени поръчки (еЕЕДОП) *– информацията се посочва в съответните раздели на Част ІІІ „Основание за изключване”*, както следва:

* За обстоятелствата по т. 1 и 2 (чл. 54, ал. 1, т. 1 и т. 2 от ЗОП) в *част III, раздел „А*“, участникът следва да предостави информация относно присъди за следните престъпления:

а. участие в престъпна организация – по чл. 321 и 321а от НК;

б. корупция – по чл. 301 – 307 от НК;

в. измама – по чл. 209 – 213 от НК;

г. терористични престъпления или престъпления, които са свързани с терористични дейности – по чл. 108а от НК;

д. изпиране на пари или финансиране на тероризъм – по чл. 253, 253а или 253б от НК и по чл. 108а, ал. 2 от НК;

е. детски труд или други форми на трафик на хора – по чл. 192а или 159а – 159г от НК.

В *част III, раздел „Г“*, участникът следва да предостави информация относно присъди за престъпления по чл. 194 – 208, чл. 213а – 217, чл. 219 – 252, чл. 254а – 255а и чл. 256 – чл. 260 от НК.

В *част III, раздел „В“* участникът следва да предостави информация относно присъди за престъпления по чл. 172, чл. 255б и чл. 352 – 353е от НК.

Участниците посочват информация за престъпления, аналогични на посочените в т. 1 при наличие на присъда в друга държава членка или трета страна.

* За обстоятелствата по т. 3 (чл. 54, ал. 1, т. 3 от ЗОП) се попълва *част III, раздел „Б" от еЕЕДОП*;
* За обстоятелствата по т. 4 (чл. 54, ал. 1, т. 4 от ЗОП) се попълва *част III, раздел „В" от еЕЕДОП*;
* За обстоятелствата по т. 5 (чл. 54, ал. 1, т. 5 от ЗОП) се попълва *част III, раздел „В" от еЕЕДОП*;
* За обстоятелствата по т. 6 (чл. 54, ал. 1, т. 6 от ЗОП) в *част III, раздел „В" от еЕЕДОП*, участникът следва да предостави информация относно извършени нарушения по чл. 118, чл. 128, чл. 245 и чл. 301 - 305 от Кодекса на труда или аналогични задължения.

В *част III, раздел „Г“* *от еЕЕДОП*, участникът следва да предостави информация относно извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда, чл. 13, ал. 1 от Закона за трудовата миграция и трудовата мобилност или аналогични задължения.

* За обстоятелствата по т. 7 (чл. 54, ал. 1, т. 7 от ЗОП) се попълва *част III, раздел „В" от еЕЕДОП*;
* За обстоятелствата по т. 8 (чл. 55, ал. 1, т. 1 от ЗОП) се попълва *част III, раздел „В" от еЕЕДОП*;
* За обстоятелствата по т. 9 (чл. 55, ал. 1, т. 3 от ЗОП) се попълва *част III, раздел „В" от еЕЕДОП*;
* За обстоятелствата по т. 10 (чл. 55, ал. 1, т. 4 от ЗОП) се попълва *част III, раздел „В" от еЕЕДОП*;

За обстоятелствата по т. 11 (чл. 55, ал. 1, т. 5 от ЗОП) се попълва *част III, раздел „В" от еЕЕДОП*.

***Основанията за отстраняване се прилагат съобразно чл. 57 от ЗОП.***

***Доказването липсата на основанията за отстраняване се извършва по реда на чл. 58 от ЗОП.***

***Уточнение:*** Участник, за когото са налице основания, посочени в т. 1 – 11, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.

***Участниците са длъжни да уведомят писмено Възложителя в 3-дневен срок от настъпване на някое от обстоятелствата по т. 1 - 11 и чл. 101, ал. 11 от ЗОП.***

**Не се допуска до участие в** **процедурата** и се отстранява участник, за когото са приложими хипотезите на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не е приложима разпоредбата на чл. 4 от същия закон.

За липсата на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, при подаване на оферта, участникът декларира липсата на обстоятелството чрез представяне на еЕЕДОП в съответствие с чл. 67 от ЗОП *(информацията относно горепосоченото обстоятелство се попълва в Част III, Раздел Г на еЕЕДОП)*.

**Не се допуска до участие в процедурата** и се отстранява участник, за когото са налице обстоятелства по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ), а именно:

а. Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

б. Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по б. „а“ е станало съдружник, притежава дялове или е управител или член на орган на управление или контрол след освобождаването му от длъжност.

Информация относно наличието или липсата на обстоятелствата по чл. 69 от ЗПКОНПИ се декларира *в Част III, Раздел Г на еЕЕДОП.*

Освен на посочените по-горе основания, възложителят отстранява от процедурата:

а) участник, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;

б) участник, който е представил оферта, която не отговаря на предварително обявените условия за изпълнение на поръчката;

в) участници, които са свързани лица *(информацията относно горепосоченото обстоятелство се попълва в Част III, Раздел Г на еЕЕДОП);*

г) участник, подал заявление за участие или оферта, които не отговарят на условията за представяне, включително за форма, начин и срок.

 **3. КРИТЕРИИ ЗА ПОДБОР**

 **3.1. Годност (правоспособност) за упражняване на професионална дейност**

Възложителят не поставя изисквания свързани с годността (правоспособността) за упражняване на професионална дейност.

 **3.2. Икономическо и финансово състояние**

Участниците следва да са реализирали през последните три приключени финансови години, в зависимост от датата, на която са създадени или са започнали дейността си, минимален общ оборот в размер на 4 000 000 (четири милиона лева) лева.

При подаване на оферта, съответствието с изискването се декларира в еЕЕДОП (Част IV „Критерии за подбор”, раздел Б „Икономическо и финансово състояние“, т. 1а).

 В случаите по чл. 67, ал. 5 и чл. 112, ал. 1, т. 2 от ЗОП съответствието с горното изискване се доказва с представянето на един или няколко от следните документи по чл. 62, ал. 1, т. 3 и 4 от ЗОП:

 - заверени копия на годишните финансови отчети или техни съставни части, когато публикуването им се изисква съгласно законодателството на държавата, в която участникът е установен;

 - справка за общия оборот.

Когато по основателна причина участникът не е в състояние да представи горепосочените документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

 **3.3. Технически и професионални възможности**

**3.3.1.**През последните 3 (три) години от датата на подаване на офертата, съответният участник трябва да е изпълнил успешно най-малко 1 (една) дейност с предмет идентичен или сходен с този на настоящата поръчка.

За дейност „сходна“ с предмета на настоящата поръчка се приема предоставянето на консултантски услуги, свързани с управление и отчитане на проекти и/или договори, финансирани от Европейски структурни и инвестиционни фондове или други еквивалентни източници на финансиране.

При подаване на оферта, съответствието с изискването по т. 3.3.1. се декларира в еЕЕДОП *(Част IV „Критерии за подбор”, Раздел В „Технически и професионални способности“, т.1б)*.

В случаите по чл. 67, ал. 5 от ЗОП и чл. 112, ал. 1, т. 2 от ЗОП изискването се доказва със списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.

**3.3.2.** Участниците в процедурата следва да разполагат с ръководен състав с определена професионална компетентност за изпълнението на предмета на поръчката, включващ най-малко:

**3.3.2.1. Ръководител на екипа – 1 бр.**

- Професионална квалификация: Придобито висше образование, с минимална образователно-квалификационна степен "бакалавър", по специалност в област: "Технически науки" или "Социални, стопански и правни науки" съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентна образователна степен, придобита в чужбина, в области и професионално направление еквивалентни на посочените.

- Специфичен опит – опит на ръководна позиция при управлението, изпълнението и отчитането на минимум един проект/договор, финансиран от Европейски структурни и инвестиционни фондове или други еквивалентни източници на финансиране;

**3.3.2.2. Координатор – 1 бр.**

- Професионална квалификация: Придобито висше образование, с минимална образователно-квалификационна степен "бакалавър" по специалност в област: „Технически науки“ или "Социални, стопански и правни науки" съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентна образователна степен, придобита в чужбина, в области и професионално направление, еквивалентни на посочените.

- Специфичен опит – опит като координатор в изпълнението на минимум 1 проект, финансиран от Европейски структурни и инвестиционни фондове или други еквивалентни източници на финансиране.

**3.3.2.3. Финансов експерт – 1 бр.**

- Професионална квалификация: Придобито висше образование с минимална образователно-квалификационна степен „Бакалавър“ по специалност в област: "Социални, стопански и правни науки" с професионално направление „Икономика“ или еквивалентно съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентна образователна степен, придобита в чужбина, в области и професионално направление, еквивалентни на посочените.

- Професионален опит: Да притежава минимум 2 (две) години опит по придобитата специалност.

- Специфичен опит: Да е участвал като финансист или икономист в управлението и/или изпълнението на най-малко един проект, финансиран от Европейски структурни и инвестиционни фондове или други еквивалентни източници на финансиране.

**3.3.2.4. Счетоводител – 1 бр.**

- Професионална квалификация: Придобито средно икономическо образование или еквивалентно и/или висше образование с минимална образователно-квалификационна степен „Бакалавър“ в област: "Социални, стопански и правни науки", професионално направление: „Икономика“ или еквивалентно съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентна образователна степен, придобита в чужбина, в области и професионално направление, еквивалентни на посочените.

- Специфичен опит: Опит като счетоводител в екип за управление на поне 1 проект или опит в извършването на одит на поне 1 проект, финансиран от Европейски структурни и инвестиционни фондове или други еквивалентни източници на финансиране.

**3.3.2.5. Юрист – 1 бр.**

- Професионална квалификация: Придобито висше образование, образователно-квалификационна степен „магистър“, област „Социални, стопански и правни науки”, професионално направление „Право” или еквивалентно съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления (нар. ПМС № 125/ 24.06.2002 г.) или еквивалентна образователна степен, придобита в чужбина, в области и професионално направление, еквивалентни на посочените;

- Специфичен опит: опит като юрист в изпълнението на минимум 1 проект, финансиран от Европейски структурни и инвестиционни фондове или други еквивалентни източници на финансиране.

**3.3.2.6.** **ВиК експерт за всеки договор за Инженеринг – 6 бр.**

- Професионална квалификация: Придобито висше образование с минимална образователно-квалификационна степен „Бакалавър“ в област: „Технически науки“, професионално направление: „Архитектура, строителство и геодезия“ или еквивалентно съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления (нар. ПМС № 125/ 24.06.2002 г.) или еквивалентна образователна степен, придобита в чужбина, в области и професионално направление, еквивалентни на посочените;

- Професионален опит: Да притежава минимум 3 (три) години професионален опит по придобитата специалност;

- Специфичен опит: опит като ВиК експерт в изпълнението на минимум 1 инфраструктурен проект.

**3.3.2.7. Административен сътрудник – 1 бр.**

- Професионална квалификация: Придобито минимум средно образование или еквивалентно.

- Специфичен опит: Минимум 3 (три) години професионален опит опит като административен/технически сътрудник или секретар (или на сходна позиция).

**3.3.2.8.** **Експерт комуникации – 1 бр.**

- Професионална квалификация: Придобито висше образование с минимална образователно-квалификационна степен „Бакалавър“ по специалност в област: „Социални, стопански и правни науки" съгласно Класификатор на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентна образователна степен, придобита в чужбина, в области и професионално направление, еквивалентни на посочените.

- Специфичен опит: опит в изпълнението на минимум 1 проект, финансиран от Европейски структурни и инвестиционни фондове или други еквивалентни източници на финансиране.

**3.3.2.9. Експерт по ГИС – 1 бр.**

- Професионална квалификация: Придобито висше образование с образователно-квалификационна степен „бакалавър“ в област: „Технически науки” или „Природни науки, математика и информатика”, с професионално направление: „Комуникационна и компютърна техника“ или „Физически науки“ или „Науки за земята“ или „Математика“ или „Информатика и компютърни науки“ или еквивалентно съгласно Класификатор на областите на висше образование и професионалните направления, утвърден с Постановление № 125 на Министерския съвет от 2002 г., или еквивалентна образователна степен, придобита в чужбина, в области, еквивалентни на посочените.

- Специфичен опит: Минимум 3 (три) години професионален опит в областта на ГИС.

*ВАЖНО! Посочените изисквания са минимални. Участникът следва да предложи отделни експерти за изпълнението на всяка от длъжностите и позициите в изисквания екип.*

*Чуждестранните участници могат да бъдат със специалности и правоспособност еквивалентни на горепосочените, съобразно законодателството на държавата, в която конкретния експерт е придобил образователно-квалификационната си степен и специалност.* При подаване на оферта, съответствието с изискването по т. 3.3.2. се декларира в еЕЕДОП *(Част IV „Критерии за подбор”, Раздел В „Технически и професионални способности“, т. 6)*.

В случаите по чл. 67, ал. 5 от ЗОП и чл. 112, ал. 1, т. 2 от ЗОП, изискването се доказва с представяне списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионалната компетентност на лицата.

 **3.3.3.** Участниците в процедурата трябва да прилагат система за управление на качеството, сертифицирана съгласно стандарт EN ISO 9001:2015 или еквивалент, с обхват включващ управление на проекти.

 При подаване на оферта, съответствието с изискването по т. 3.3.3. се декларира в еЕЕДОП *(Част IV „Критерии за подбор”, Раздел Г „Стандарти за осигуряване на качеството и стандарти за екологично управление“)*.

Съгласно чл. 67, ал. 5 от ЗОП, възложителят може да изисква по всяко време след отварянето на заявленията за участие или офертите представяне на документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.В случаите по чл. 67, ал. 5 от ЗОП и чл. 112, ал. 1, т. 2 от ЗОП,изискването се доказва с представяне на заверено копие или оригинал на валиден сертификат за EN ISO 9001:2015 или еквивалент, с обхват, включващ управление на проекти.

**3.4.** При подаване на оферта участникът декларира съответствие с критериите за подбор чрез представяне на електронен Единен европейски документ за обществени поръчки (еЕЕДОП). еЕЕДОП се попълва в съответствие с чл. 67 от ЗОП и указанията в настоящата документация за участие, като се попълват единствено приложимите към настоящата процедура текстове.

**3.4.1.** Участник (икономически оператор), който участва самостоятелно, но ще ползва един или повече подизпълнители, представя попълнен отделен еЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от еЕЕДОП. Ако полето е попълнено с „Да“ се представя еЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП. В еЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване“. В случай, че при изпълнение на поръчката участникът ще ползва подизпълнители, посочените критерии за подбор се прилагат за подизпълнителите, съобразно вида и дела от поръчката, които те ще изпълняват.

На основание чл. 66, ал. 1 от ЗОП, в случай, че участниците ползват подизпълнители, следва да се представят доказателство за поетите от подизпълнителите задължения.

*В случай, че при изпълнението на обществената поръчка участникът ще използва подизпълнител, след сключване на договора с него и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.*

**3.4.2.** Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен еЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от еЕЕДОП. Ако полето е попълнено с „Да“ се представя еЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

В случай, че участникът ще ползва капацитета на трети лица, той трябва да може да докаже, че ще разполага с техните ресурси, като представи в офертата документи за поетите от третите лица задължения.

**3.4.3.** При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**4. РАЗЯСНЕНИЯ**

Разяснения по условията на процедурата се искат от възложителя и предоставят при условията на чл. 33 от ЗОП.

 **ІІІ. УКАЗАНИЯ ЗА ПОДГОТОВКА НА ОФЕРТАТА**

1. **ОБЩИ УКАЗАНИЯ**
2. При изготвяне на офертата всеки участник трябва да се придържа точно към обявените от възложителя условия. Отговорността за правилното разбиране на условията от обявлението и указанията за участие се носи единствено от участниците.
3. Офертата се изготвя на български език.
4. До изтичането на срока за подаване на офертите всеки участник може да промени, да допълни или да оттегли офертата си.
5. Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.
6. Всеки участник в процедурата за възлагане на обществената поръчка има право да представи само една оферта.
7. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
8. В процедурата за възлагане на обществената поръчка едно физическо или юридическо лице може да участва само в едно обединение.
9. Свързани лица не могат да бъдат самостоятелни участници в една и съща процедура. „Свързани лица“ са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

„Контрол“ е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**1.9.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се публикува от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

1. При подготовката на офертите участниците са длъжни да спазват изискванията на възложителя. Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци, не се допуска промяна на съдържанието им.

*ЗАБЕЛЕЖКА: При условие, че образец на декларация, утвърден от Възложителя не съответства на императивна правна норма от ЗОП, участникът може да съобрази това обстоятелство и представи декларация с изискуемото от закона съдържание.*

**1.11.** Офертата не може да се предлага във варианти.

**1.12.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия.

1. **СЪДЪРЖАНИЕ НА ОФЕРТАТА**

Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес: гр. Кърджали, п.к. 6600, бул. „България“ № 88. Върху опаковката участникът посочва:

1. наименованието на участника, включително участниците в обединението, когато е приложимо;
2. адрес за кореспонденция, телефон и по възможност факс и електронен адрес;
3. наименованието на поръчката, за която се подават документите;

|  |
| --- |
| Наименование на Участника: …………….Участници в обединението: ………………*(когато е приложимо)*Адрес за кореспонденция: …………………Телефон, Факс, ел. адрес: ………………….**ОФЕРТА**Наименование на обществената поръчка: „………………………….“ До „В и К“ ООД – Кърджали гр. Кърджали, п.к. 6600,  бул. „България“ № 88 |

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи. както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП.

**3. СЪДЪРЖАНИЕ НА ОПАКОВКАТА**

**3.1.** **Опис на представените документи**, подписан от участника (образец № 1);

**3.2.** **Заявление за участие,** включващо най-малко:

**А)** **Електронен Единен европейски документ за обществени поръчки (еЕЕДОП)** за участника (образец № 2) в съответствие с изискванията на чл. 67 от ЗОП и чл. 41 от ППЗОП, както и настоящите условия на възложителя.

Когато кандидатът или участникът е обединение, което не е юридическо лице, еЕЕДОП се подава от всеки от участниците в обединението. При необходимост от деклариране на обстоятелства, относими към обединението, еЕЕДОП се подава и за обединението.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП, който съдържа информацията по чл. 67, ал. 1 от ЗОП.

Когато документи, свързани с участието в процедурата за възлагане на обществената поръчка, се подават от лице, което представлява участника по пълномощие, в еЕЕДОП се посочва информация относно обхвата на представителната му власт.

***Важно!!!* Съгласно чл. 67, ал. 4 от ЗОП, Единният европейски документ за обществени поръчки се предоставя в електронен вид по образец, утвърден с акт на Европейската комисия (Образец № 2). В тази връзка за настоящата процедура възложителят е създал образец на еЕЕДОП в системата за еЕЕДОП, разработена от Европейската комисия (https://espd.eop.bg/espd-web/filter?lang=bg) чрез маркиране на полетата, които съответстват на поставените от него изисквания, свързани с личното състояние на участниците и критериите за подбор. Генерираният файл (eEEDOP) е на разположение на заинтересованите лица по електронен път на Профила на купувача на Възложителя в xml и pdf формат.**

Участниците зареждат в системата сваления от профила на купувача XML файл, попълват необходимите данни и го изтеглят. ЕЕДОП трябва да бъде подписан с електронен подпис от лицата по чл. 40 от ППЗОП.

Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

Попълненият от участниците еЕЕДОП се предоставя по някои от следните начини:

а) ЕЕДОП в електронен вид се прилага цифрово подписан на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание;

б) участникът осигурява достъп по електронен път до изготвения и подписан електронно ЕЕДОП. В този случай документът следва да е снабден с т. нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

В случаите когато ЕЕДОП е попълнен през системата за еЕЕДОП, при предоставянето му с електронен подпис следва да бъде подписана версията в PDF формат.

Допълнителна информация, относно попълването и представянето на еЕЕДОП може да бъде намерена на интернет страницата на Агенция по обществените поръчки: http://www.aop.bg/fckedit2/user/File/bg/practika/MU4\_2018.pdf.

**Б) Документи за доказване на предприетите мерки за надежност (когато е приложимо)** – Когато за участник е налице някое от основанията по чл. 54, ал. 1 от ЗОП или посочените от възложителя основания по чл. 55, ал. 1 от ЗОП, то същият има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

а) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

г) е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Като доказателства за надеждността на участника (когато е приложимо) се представят следните документи:

а) по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

б) по отношение на обстоятелството по чл. 56. ал. 1, т. 3 от ЗОП – документ от съответния компетентен орган за потвърждение на описаните обстоятелства;

в) по отношение на обстоятелството по чл. 56, ал. 1, т. 4 от ЗОП - удостоверение от органите на Изпълнителна агенция „Главна инспекция по труда“.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

**В) Заверено копие на документ за създаване на обединението (когато е приложимо)** – същият следва да съдържа следната информация във връзка с настоящата обществена поръчка:

1) правата и задълженията на участниците в обединението;

2) разпределението на отговорността между членовете на обединението;

3) дейностите, които ще изпълнява всеки член на обединението;

4) определяне на партньор, който ще представлява обединението (може да бъде направено и в отделен/обособен документ).

В документа следва да е уговорена солидарна отговорност на всички членове в обединението за изпълнението на договора за обществената поръчка.

**3.3.** **Оферта**, включваща:

**А) Техническо предложение за изпълнение на обществената поръчка –** съдържа предложението на участника за изпълнение на поръчката в съответствие с техническите спецификации и изискванията на възложителя и декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд (Образец № 3).

Предложението за изпълнение на поръчката се изготвя в свободен текст, като същото следва да е в съответствие с техническата спецификация и изискванията на възложителя. В техническото предложение участниците следва да представят последователността на извършване и взаимната обвързаност на описаните в Техническата спецификация дейности за изпълнението на поръчката, разпределението на задачите и отговорностите на отделните експерти от ключовия екип за всяка отделна задача. Същите следва да опишат управленската структура и да посочат конкретни механизми/начини/подходи за осигуряване на вътрешната комуникация между експертите, съобразно заеманата позиция в екипа и вменените им задължения и да представят начините и методите за осъществяване на координация и комуникация с възложителя, Управляващия орган (УО) на Оперативна програма „Околна среда 2014 – 2020 г. (ОПОС) и външните изпълнители на проектните дейности, които са необходими и ще спомогнат за качественото и срочно изпълнение на възложената поръчка. В предложението си участниците следва да дефинират необходимите ресурси за изпълнение на всяка отделна дейност, включена в предмета на поръчката (информация, документи, срещи с възложителя и/или заинтересовани страни) и да посочат очакваните резултати, свързани с нейното изпълнение.

Предложението трябва задължително да e съобразено с разпоредбите на действащото законодателство, с Техническата спецификация и останалите изисквания на възложителя, отразени в документацията за обществената поръчка. Предложението за изпълнение на поръчката трябва да отчита спецификата и конкретиката на поръчката и да гарантира постигане на заложените цели и очакваните резултати от нейното изпълнение.

**Същото се представя на хартиен и електронен носител (във** **файлов формат, позволяващ прегледа и текстообработването му – например .docx / .doc / .pdf)**. Участници, чиито технически предложения за изпълнение на поръчката не отговарят на изискванията на възложителя, се отстраняват от участие в процедурата, като съответно не подлежат на оценка съгласно методиката за оценка.

**Б) Ценово предложение** (Образец № 4) – Поставя се в отделен запечатан непрозрачен плик с надпис **„Предлагани ценови параметри“** и съдържа предложението на участника относно цената за изпълнение на договора.

Извън плика с надпис „Предлагани ценови параметри“ не трябва да е посочена никаква информация относно цената за изпълнение на поръчката. Участници, които по какъвто и да е начин са включили някъде в офертата си извън плика „Предлагани ценови параметри“ за настоящата поръчка елементи, свързани с предлаганата цена (или части от нея), ще бъдат отстранени от участие в процедурата.

***ВАЖНО!!!*** Ценовите предложения на участниците не трябва да надхвърлят максималната прогнозна стойност за изпълнение на обществената поръчка.

В цената се включват всички разходи, свързани с качественото изпълнение на поръчката в описания вид и обхват в техническата спецификация.

С подаването на офертата се счита, че участникът се е съгласил с всички условия на възложителя, в т.ч. с определения от него срок на валидност на офертите и с проекта на договор.

**4. ИЗИСКВАНИЯ КЪМ ДОКУМЕНТИТЕ**

Документите и данните в офертата се подписват само от лица с представителни функции или от упълномощени за това лица. Във втория случай се изисква да се представи оригинално пълномощно за изпълнението на такива функции.

Всички документи, свързани с предложението, следва да бъдат на български език. Ако в предложението са включени документи на чужд език, те следва да са придружени от превод на български език. По предложението не се допускат никакви вписвания между редовете, изтривания или корекции.

1. **ПОДАВАНЕ НА ОФЕРТИ. МЯСТО И СРОК ЗА ПОДАВАНЕ НА ОФЕРТИ:**

Офертите се представят в деловодството в сградата на „В и К“ ООД – Кърджали, находящо се в гр. Кърджали, п.к. 6600, бул. „България“ № 88.

Срокът за подаване на офертите е съгласно Обявлението за обществена поръчка.

Всеки участник следва да осигури своевременното получаване на офертата от възложителя.

1. **СРОК НА ВАЛИДНОСТ НА ОФЕРТИТЕ**

Срокът на валидност на офертите е **180 (сто и осемдесет) календарни дни**, считано от датата, определена за краен срок за получаване на офертите, и представлява времето, през което участниците са обвързани с условията на представените от тях оферти.

Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок.

Участник, който не удължи или не потвърди срока на валидност на офертата си, се отстранява от участие.

 **IV. КРИТЕРИЙ ЗА ВЪЗЛАГАНЕ НА ПОРЪЧКАТА**

**Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.**

Настоящата обществена поръчка ще бъде възложена по критерий: ***„оптимално съотношение качество/цена“***. Допуснатите до оценка оферти на участниците ще бъдат оценявани въз основа на приложената към настоящата документация методика за определяне на комплексна оценка (Раздел Х), изчислена на база на включените показатели в нея, като на първо място се класира офертата с най-висока комплексна оценка.

 **V. РАЗГЛЕЖДАНЕ НА ОФЕРТИТЕ**

1. Разглеждането и оценката на офертите се осъществява от комисия, назначена от възложителя. Комисията се състои от нечетен брой членове. Решенията на комисията се вземат с мнозинство от членовете ѝ. Когато член на комисията е против взетото решение, той подписва протокола с особено мнение и писмено излага мотивите си.
2. Действията на комисията се протоколират, като резултатите от работата ѝ се отразяват в доклад, съгласно чл. 103, ал. 3 от ЗОП. Комисията започва работа след получаване на представените оферти и протокола за предаване на офертите на председателя на комисията.
3. Получените оферти се отварят на публично заседание от комисията по чл. 103, ал. 1 от ЗОП, на което могат да присъстват участниците в процедурата или техни упълномощени представители, както и представители на средствата за масово осведомяване.
4. Председателят на комисията отваря по реда на тяхното постъпване запечатаните непрозрачни опаковки и оповестява тяхното съдържание. Най-малко трима от членовете на комисията подписват техническото предложение и плика с надпис „Предлагани ценови параметри“.
5. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“, с което приключва публичната част от заседанието на комисията.
6. Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола, който изпраща на всички участници в деня на публикуването му в профила на купувача.
7. В срок до 5 работни дни от получаването на протокола по т. 6 участниците, по отношение на които е констатирано несъответствие или липса на информация, могат да представят на комисията нов еЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.
8. Възможността по т. 7 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
9. След изтичането на срока по т. 7 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
10. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
11. Комисията не разглежда техническите предложения на участниците, за които е установено, че не отговарят на изискванията към личното състояние и критериите за подбор. Комисията разглежда офертите на допуснатите участници и проверява за съответствието на предложенията с предварително обявените условия.
12. Ценовото предложение (Пликът с надпис „Предлагани ценови параметри“) на участник, чиято оферта не отговаря на изискванията на възложителя, не се отваря.
13. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.
14. Комисията изготвя доклад за резултатите от работата си, който следва да съдържа информацията по чл. 60, ал. 1 от ППЗОП. Докладът на комисията се подписва от всички членове и се предоставя на възложителя за утвърждаване заедно с цялата документация, включително всички документи, изготвени в хода на работа на комисията, като протоколи, мотивите за особените мнения и др.
15. В 10-дневен срок от получаването на доклада възложителят го утвърждава или го връща на комисията с писмени указания, когато:

- информацията в него не е достатъчна за вземането на решение за приключване на процедурата, и/или

- констатира нарушение в работата на комисията, което може да бъде отстранено, без това да налага прекратяване на процедурата.

1. В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

**VI. ДОГОВОР ЗА ОБЩЕСТВЕНАТА ПОРЪЧКА. ДОГОВОР ЗА ПОДИЗПЪЛНЕНИЕ**

1. След влизането в сила на решението за избор на изпълнител страните уговарят датата и начина за сключване на договора. Възложителят сключва договор за възлагане на обществената поръчка с определения изпълнител, при условие, че при подписване на договора определеният изпълнител:
	1. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;
	2. Представи определената гаранция за изпълнение на договора;
	3. Извърши съответна регистрация, представи документ или изпълни друго изискване, което е необходимо за изпълнение на поръчката, съгласно изискванията на нормативен или административен акт и постановено от възложителя в условията на обществената поръчка.

*В случаите по т. 1 възложителят няма право да изисква документи, които вече са му били предоставени, до които има достъп по служебен път или чрез публичен регистър или такива, които могат да бъдат осигурени чрез пряк и безплатен достъп до националните бази данни на държавите членки.*

1. Възложителят не сключва договор, когато участникът, класиран на първо място:
	1. Откаже да сключи договор;
	2. Не изпълни условията по чл. 112, ал. 1 от ЗОП, или
	3. Не докаже, че не са налице основания за отстраняване от процедурата.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в хипотезата на чл. 112, ал. 7, т. 2 от ЗОП.

Изпълнителят на обществената поръчка сключва договор за подизпълнение с подизпълнителите, посочени в офертата.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Договорът се сключва, съгласно приложения към настоящата документация проект на договор.

**VII. ГАРАНЦИЯ ЗА ИЗПЪЛНЕНИЕ.**

За сключване на договор за обществената поръчка, избраният изпълнител предоставя гаранция за изпълнение в размер на 1 % (един процент) от общата цена на договора без ДДС.

Гаранцията за изпълнение се предоставя в една от следните форми:

а) парична сума;

б) банкова гаранция. В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 30 дни, след крайния срок на договора;

в) застраховка, която обезпечава изпълнението, чрез покритие на отговорността на изпълнителя. Застраховката не може да бъде използвана за обезпечение на отговорността на изпълнителя по друг договор. Текстът на застраховката се съгласува с Възложителя. Застраховката следва да е със срок на валидност минимум 30 календарни дни, след крайния срок на договора;

Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение и гаранцията за авансово плащане се уреждат в договора за обществена поръчка.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

***ВАЖНО!!!***

***За всички неуредени въпроси в настоящата документация за участие ще се прилагат разпоредбите на ЗОП, ППЗОП и другите действащи нормативни актове, свързани с предмета на обществената поръчка.***

***При наличие на условия и/или указания, в настоящата документация, които противоречат на действащите разпоредби на ЗОП и ППЗОП, се прилагат разпоредбите на Закона и Правилника за прилагането му.***

***При наличие на разлики и/или допълнения между обявлението или документацията за валидно се счита посоченото в обявлението за обществената поръчка.***

 **VIII. ОБРАЗЦИ НА ДОКУМЕНТИ (приложени в отделен файл)**

 **ІХ. ТЕХНИЧЕСКА СПЕЦИФИКАЦИЯ (приложена в отделен файл)**

 **Х. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ НА УЧАСТНИЦИТЕ (приложена в отделен файл)**

1. т. 3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв. [↑](#footnote-ref-1)